На основу Уговора о суфинансирању реализације пројекта смањења загађења ваздуха пореклом из индивидуалних извора у 2022. години на територији општине Апатин број: 401-00-463/22-03 од: 17.03.2022. год, Правилника о суфинансирању мера смањења загађења ваздуха пореклом из индивидуалних ложишта на територији општине Апатин у 2022. години број: 110-15/2022-III од: 6. септембра 2022. године године и Одлуке Општинског већа општине Апатин о расписивању Јавног позива за учешће привредних субјеката у спровођењу мера смањења загађења ваздуха пореклом из индивидуалних извора на територији општине Апатин у 2022. години, број 110-15/2022-III од 6. септембра 2022. године, општина Апатин Комисија за спровођење јавног конкурса за реализацију мера смањења загађења ваздуха пореклом из индивидуалних извора на територији Општине Апатин (у даљем тексту Комисија) расписује

**ЈАВНИ ПОЗИВ**

За учешће привредних субјеката у спровођењу мера

смањења загађења ваздуха пореклом из индивидуалних извора

У оквиру реализације мера смањења загађења ваздуха, а на основу Правилника о суфинансирању мера смањења загађења ваздуха пореклом из индивидуалних извора на територији општине Апатин у 2022. години (у даљем тексту Правилник) и у складу са Одлуком Општинског већа општине Ашатин бр. 110-15/2022-III од: 6. септембра 2022. године, расписује се Јавни позив ради избора привредних субјеката који се баве производњом и услугама на енергетској санацији стамбених објеката. Мере енергетске санације у домаћинствима предвиђене Правилником о суфинансирању мера смањења загађења ваздуха пореклом из индивидуалних извора на територији општине Апатин у 2022. години, спроводе се кроз сарадњу са привредним субјектима који се баве производњом и услугама на енергетској санацији стамбених објеката, а крајњи корисници бесповратних средстава су домаћинства на територији општине Апатин. Домаћинства која остваре право на суфинансирање могу набавити добра искључиво од привредних субјеката изабраних путем овог јавног позива.

Циљ спровођења мера енергетске санације је смањење загађења ваздуха из индивидуалних извора на територији општине Апатин.

**I ПРЕДМЕТ**

Предмет Јавног позива јесте избор привредних субјеката за спровођење активности на реализацији мера смањења загађења ваздуха пореклом из индивидуалних извора на територији општине Апатин у 2022. години:

**Мера 1.** **Набавка котлова на природни гас за породичне куће:**

* Максимално учешће Општине до 150.000,00 са ПДВ, односно до 80% укупне вредности са ПДВ.
* Планирана средства **3.500.000,00** динара.

**Мера 2. Набавка котлова на биомасу за породичне куће:**

* Максимално учешће Општине до 150.000,00 са ПДВ, односно до 80% укупне вредности котла са ПДВ.
* Планирана средства **3.300.000,00**динара.

**II ПРАВО УЧЕШЋА НА ЈАВНОМ ПОЗИВУ**

Право учешћа на јавном позиву имају сви заинтересовани привредни субјекти који испуњавају законом утврђене услове за обављање делатности и који испуњавају услове дефинисане Правилником и овим Јавном позивом.

На јавном позиву могу учествовати привредни субјекти који врше набавку, материјала, опреме и уређаја.

Подносилац пријаве – привредни субјект може конкурисати за реализацију једне или више мера из одељка I. Јавног позива.

**III УСЛОВИ ЗА УЧЕШЋЕ НА ЈАВНОМ ПОЗИВУ**

На јавном позиву могу учествовати привредни субјекти који врше испоруку опреме и уређаја и испуњавају следеће услове:

* да су уписани у регистар АПР-а, а регистровани су као привредна друштва и предузетници најмање шест месеци од дана подношења пријаве,
* да над њима није покренут стечајни поступак или поступак ликвидације,
* да имају атесте за материјале и производе.

**IV ДОКУМЕНТАЦИЈА КОЈУ ЈЕ ПОТРЕБНО ПРИЛОЖИТИ ПРИ ПОДНОШЕЊУ**

**ПРИЈАВЕ**

Подносилац пријаве је потребно да достави следећу документацију:

1. Пријавни формулар у три примерка (оригинал и две копије);
2. Потписану изјаву;
3. Потписан образац 1 или образац 2
4. атести за материјале и производе

За предузетнике је потребно да изјаву достави лице које је регистровало обављање делатности као предузетник. За задруге потребно је доставити изјаву директора. Ова изјава мора бити дата након датума објављивања јавног позива.

У случају да је оснивач привредног субјекта страно правно лице, узима се изјава коју ће дати законски заступник привредног субјекта подносиоца захтева. Уколико постоји више законских заступника подносиоца захтева потребно је да сви доставе наведену изјаву која не мора бити оверена код нотара.

У случају да је оснивач привредног субјекта страно физичко лице потребно је да сви законски заступници привредног субјекта подносиоца захтева доставе наведену изјаву која не мора бити оверена код нотара.

**V ПРЕУЗИМАЊЕ ДОКУМЕНТАЦИЈЕ ЗА ЈАВНИ ПОЗИВ**

Конкурсна документација за Јавни позив може се преузети на интернет страници Општине Апатин

и садржи:

* Комплетан текст Јавног позива,
* Пријавни формулар,
* изјаву
* Образац 1
* Образац 2

**VI КРИТЕРИЈУМИ ЗА ИЗБОР ПРИВРЕДНИХ СУБЈЕКАТА**

Критеријуми за рангирање директних корисника обухватају следеће:

Избор привредних субјеката се врши у две фазе.

Прва фаза је процесне природе и односи се на проверу да ли је пријава уредна и да ли је садржина пријаве у складу са Јавни конкурсом за учешће привредних субјеката у спровођењу мера смањења загађења ваздуха на територији општине Апатин пореклом из индивидуалних извора

|  |  |  |
| --- | --- | --- |
| **Критеријуми** | **ДА/НЕ** | **Статус** |
| Пријава је благовремена |  | Ако је одговор „не“ – пријава се не разматра |
| Пријава је достављена у штампаном облику |  | Ако је одговор „не“ – пријава се не разматра |
| Пријавни образац је попуњен у дефинисаној форми |  | Ако је одговор „не“ – пријава се не разматра |
| Пријава садржи сву потребну документацију:   * Пријавни формулар * Изјава |  | Ако је одговор „не“ – пријава се не разматра |
| Подносилац пријаве је правно лице (привредни субјект), уписан у регистар АПР-а, најмање шест месеци од дана подношења пријаве |  | Ако је одговор „не“ – пријава се не разматра |
| Над подносиоцем пријаве није покренут стечајни поступак или поступак ликвидације |  | Ако је одговор „не“ – пријава се не разматра |
| Пријава је потписана од стране овлашћеног представника привредног субјекта |  | Ако је одговор „не“ – пријава се не разматра |
| Подносилац пријаве доставио атесте за материјале и производе ( за меру за коју конкурише) |  | Ако је одговор „не“ – пријава се не разматра |
| Подносилац пријаве је измирио доспеле обавезе по основу јавних прихода |  | Ако је одговор „не“ – пријава се не разматра |
|  |  |  |

После завршене прве фазе све пријаве оцењене као уредне и у складу са Јавним конкурсом се оцењују на основу следећих критеријума:

1. Критеријум „Рок важења цена за меру за коју конкуришу“ исти је за обе мера и максимални број бодова по мери који може добити подносилац пријаве је **40**.

|  |  |
| --- | --- |
| **Рок важења цена за меру за коју се конкурише** | **Број бодова** |
| До 30 дана | 5 |
| 3 – 45 дана | 10 |
| 46 -60 дана | 20 |
| 61 – 75 дана | 30 |
| Преко 75 дана | 40 |

1. Критеријум „Цене књучних добара“ различит је за сваку меру и максимални број бодова по мери који може добити подносилац пријаве је **60**.

Мера 1 – Набавка котлова на природни гас за породичне куће

|  |  |
| --- | --- |
| **Цене производа** | **Број бодова** |
| Начин обрачуна (М\*Н/Т)  Т – понуђена цена; Н – најнижа понуђена цена;  М - Максималан број бодова (60 бодова) | |
| Набавка конвенционалног котла на природни гас капацитета 20kW |  |

Мера 2 - Набавка котлова на биомасу (дрвни пелет, брикет, сечка) за породичне куће

|  |  |
| --- | --- |
| **Цене производа** | **Број бодова** |
| Начин обрачуна (М\*Н/Т)  Т – понуђена цена; Н – најнижа понуђена цена;  М - Максималан број бодова (60 бодова) | |
| Набавка котла на пелет капацитета 20kW |  |

**VII МЕСТО И РОК ДОСТАВЉАЊА ПРИЈАВА**

Подносиоци пријаву за учешће на јавном конкурсу попуњавају на српском језику, ћириличним писмом.

Попуњени, оверени и одштампани пријавни формулар у три примерка (један оригинал и две копије) и пратећа документација достављају се у затвореној коверти са назнаком:

**„ПРИЈАВА ЗА ЈАВНИ ПОЗИВ ЗА УЧЕШЋЕ ПРИВРЕДНИХ СУБЈЕКАТА У СПРОВОЂЕЊУ МЕРА СМАЊЕЊА ЗАГАЂЕЊА ВАЗДУХА ПОРЕКЛОМ ИЗ ИНДИВИДУАЛНИХ ИЗВОРА НА ТЕРИТОРИЈИ ОПШТИНЕ АПАТИН У 2022. ГОДИНИ – НЕ ОТВАРАТИ“,**

са пуном адресом пошиљаоца на полеђини коверте.

Пријава се предаје лично на шалтеру Општинске управе или препоручено поштом на адресу:

Општина Апатин

Комисија за реализацију мера смањења загађења ваздуха пореклом из индивидуалних извора на територији општине Апатин у 2022. години

Српских владара бр. 29

25260 Апатин

Рок за подношење пријава је **4. октобра 2022. године.**

Благовременом доставом сматра се препоручена пошиљка предата пошти најкасније до истека последњег дана утврђеног рока за предају конкурсне документације (печат поште), без обзира на датум приспећа. Пријаве послате на било који други начин неће бити узете у разматрање. Неблаговремене и непотпуне пријаве се неће разматрати.

За све додатне информације и обавештења подносилац пријаве се може обратити на контакт телефон 069 2526016 (Недељко Шарац).

Сва питања и одговори биће објављени на интернет страници општине Апатин.

**VIII НЕУРЕДНА ПРИЈАВА**

Пријава ће се сматрати неуредном ако у достављеној писаној форми недостаје било који документ из одељка IV Јавног позива и у том случају решењем ће бити одбачена.

**IX ОЦЕНА, ИЗБОР И ОБЈАВЉИВАЊЕ ОДЛУКЕ О ИЗБОРУ ПРИВРЕДНИХ СУБЈЕКАТА**

Избор привредних субјеката врши се у складу са Јавним позивом и Правилником.

Избор привредних субјеката врши Комисија за реализацију мера смањења загађења ваздуха пореклом из индивидуалних извора на територији општине Апатин у 2022. години (у даљем тексту Комисија) на основу прегледа поднетих пријава.

Пријаве са документацијом чија садржина није у складу са Јавним позивом ће бити одбијене решењем.

У току поступка избора привредних субјеката Комисија може да од Подносиоца пријаве, према потреби, затражи додатну документацију и информације.

Комисија разматра приспеле пријаве.

За сваку меру ће бити формирана посебна прелиминарна листа привредних субјеката. Прелиминарна листа изабраних привредних субјеката се објављује на огласној табли Општинске управе Апатин и званичној интернет страници општине у року од 15 дана од дана истека рока за подношење пријава.

Учесници конкурса имају право увида у поднете пријаве и приложену документацију по утврђивању прелиминарне листе изабраних привредних субјеката, у року од три дана од дана објављивања листе. На прелиминарну листу изабраних привредних субјеката учесници конкурса имају право приговора Комисији у року од осам дана од дана њеног објављивања.

Комисија је дужна да размотри поднете приговоре на прелиминарну листу изабраних привредних субјеката као и да донесе Одлуку о приговору, која мора бити образложена, у року од 15 дана од дана његовог пријема.

О спроведеном поступку Комисија води записник и сачињава Предлог коначне Одлуке о избору привредних субјеката у спровођењу мера смањења загађења ваздуха пореклом из индивидуалних извора на територији општине Апатин и исте доставља Општинском већу на усвајање.

Општинско веће општине Ашатин доноси Одлуку о избору привредних субјеката у спровођењу напред наведених мера у року од 30 дана од дана истека рока за подношење приговора.

Одлука Општинског већа општине Апатин о избору привредних субјеката објављује се на огласној табли Општинске управе и званичној интернет страници општине Апатин.

На Одлуку о учешћу привредних субјеката у спровођењу мера смањења загађења ваздуха пореклом из индивидуалних извора на територији општине Апатин може се поднети приговор Општинском већу у року од 8 дана од дана објављивања. Одлука Општинског већа је коначна.

**X НАЧИН РЕАЛИЗАЦИЈЕ ДОДЕЉЕНИХ СРЕДСТАВА**

Општина ће закључити Споразум о техничкој сарадњи у спровођењу мера смањења загађења ваздуха пореклом из индивидуалних извора на територији општине Апатин са привредним субјектима који буду изабрани.

Након потписивања Споразума о техничкој сарадњи са привредним субјектима, општина расписује јавни позив за појединачне пројекте грађана. Грађани су у обавези да приликом конкурисања доставе профактуру/предрачун издат од стране привредних субјеката са листе.

Након избора појединачних пројеката грађана и утврђивања коначног броја корисника по привредном субјекту, потписује се тројни уговор, општина-директни корисник-крајњи корисник.

Привредни субјекти су дужни да Комисији у сваком моменту омогуће контролу реализације активности и увид у сву потребну документацију.

Општина ће вршити пренос средстава искључиво привредним субјектима, као директном кориснику, а не грађанима као крајњим корисницима, али тек након што појединачни крајњи корисник изврши уплату директном кориснику целокупну своју обавезу и након завршетка реализације мере.

Услов да се пренесу средства директном кориснику је потврда Комисије да су испуњене све обавезе директног корисника према крајњем кориснику дефинисане уговором, а у складу са записником Комисије о обављеном изласку на терен након реализације.

Корисник средстава ће вршити пренос средстава изабраним привредним субјектима у складу са закљученим уговором. Крајњи корисник ће сам сносити трошкове извођења радова.

Контролу извршења уговорених обавеза извршиће Комисија.

Привредни субјекти достављају Општинској управи захтев за исплату средстава за суфинансирање мера. Уз захтев достављају фотокопију издатог рачуна за извршене услуге.

Пренос средстава врши се након што:

1. Комисија провери да ли су активности стварно реализоване, и то констатује записником;
2. корисник бесповратних средстава привредном субјекту исплати извршене услуге у износу умањеном за одобрена бесповратна средства.

Средства која се одобре за реализацију појединачних пројеката у оквиру сваке од мера преносе се привредним субјектима у складу са одредбама Уговора.

На основу захтева за исплату и записника Комисије, Одељење за буџет и финансије Општинске управе општине Апатин врши исплату из буџета.

ПРЕДСЕДНИК КОМИСИЈЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број 110-15/2022-III

Датум 19. септембар 2022. године